Mildiou - Wikipedia

# Mildiou

### Èn årtike di Wikipedia.

Li mildiou (di l' inglès mildew) est l' no djenerike ki riprind tote ene séreye di maladeyes criptogamikes des plantes, k' atake notamint l' vegne et les crompires (canadas), ey est cåzêye pa des tot ptits parazites li pus sovint lomés tchampions, bén k' ådjourdu li plupårt di cite-cis n' fijhexhe pus pårteye do ringne des tchampions. Li maladeye si manifestêye pa des brunès taetches shuvowes pa on ramolixhmint djenerå.

On dene li no d' mildiou ås parazites shuvants :

- Plasmopara viticola, ki vént d' Amerike, ey atake li vegne. Si prumî aparuxhaedje kinoxhou el France date di 1878. Il a stî e pårteye responsåve, å cminçmint do 20inme sieke, del riwene del viticulteure en Urope ey e pårticulî e France.
- Plasmopara helianthi, (mildiou del plante do solea)
- Phytophthora infestans, atake li crompire, et a stî responsåve eviè 1840 di l' egzôde irlandès e l' Amerike. On kinoxhe ossu :
  - hytophthora cactorum (on dit eto fragariae) ki s' atake ås fraijhîs,
  - hytophthora capsici (mildiou do pwevron)
- eronospora, sacwantès especes ki s' atakèt a des plantes di totes sôres :
  - eronospora brassicae (cabu)
  - eronospora destructor (agnon, a)
  - eronospora pisi (poes)
  - eronospora spinaciae (spinåd)
  - ronospora tabacina (toubak)
- seudoperonospora
  - seudoperonospora cubensis (mildiou des cucurbitacêyes)
  - seudoperonospora humuli (mildiou do houblon)
- remia lactucae, s' atake a l' salåde et a l' artichô.

On pout prevni l' mildiou :

- e distrujhant les debris d' culteure et e s' fijhant cwite des plants ki sont malådes;
- e fjhant des rotåcions di façon a fé li necessaire po ki l' minme culteure ni soeye nén rplantêye trop vite so ene minme parcele;
- e dnant di l' air et e dnant djusse çou k' i fåt d' raiwaedje mais nén d' pus;
- e tchoezixhant des aguereyès varyistés;
- e fjhant des traitmints fondjicides ;

pa des solûcions cuprikes (a båze di vert-di-gris) come li boli bordelès ou l' boli bourguignon;

- en eployant des fondjicides di sinteze.

Prin del pådje «http://wa.wikipedia.org../../../m/i/l/Mildiou.html»

##### Views

- Årtike
- Copene
- Modêye d' asteure

##### Cweri

##### Ôtes lingaedjes

- Dansk
- Deutsch
- English
- Esperanto
- Français
- Nederlands
- Slovenščina